Andreas Mathias Anderssen

mini|Gardafolket på Kløvtveit i Gulen fotografert av Anderssen kring 1910.
Andreas Mathias Anderssen () var ein norsk fotograf frå Salt i Selje kommune. Anderssen virka som portrett-og prospektfotograf i Sogn og Fjordane, Møre og Romsdal og Hordaland.

 Verkestader 
Anderssen reiste frå Selje til Bergen for å søke teneste i 1867, og innan 1875 hadde han utdanna seg og etablert seg som sjølvstendig fotograf. Anderssen dreiv atelier på ulike adresser i Bergen fram til 1907. Dei eldste bileta hans er påført adressa "James Hansen Gaard på Strandgaden" Sollied, Ragna (1967), Eldre Bergenske Fotografar, Bergen: Eget forlag, det vil seie Strandgaten 26. Seinare flytte Anderssen atelieret sitt til Halvkandebakken 4 (perioden 1885-1902) og deretter til Rosenbergsgate 17 (perioden 1902-1907). I 1907 flytta Anderssen verksemda si for siste gong, denne gongen til Veblungsnes i Indre Romsdal. Produksjonen til Anderssen indikerer at oppdragsfotografering rundt om i bygdene i Hordaland, Sogn og Fjordane og Møre og Romsdal har vore ein del av inntektsgrunnlaget hansØstevik, Elin (2007), Fotograf Andreas Mathias Anderssen, Kulturhistorisk leksikon, Fylkesarkivet i Sogn og Fjordane.

 Norsk Forfatter-Galleri og Norsk Kunstner-Galleri 
I løpet av 1880- og 1890-åra utførte Andreas Mathias Anderssen eit større oppdrag for Mathias Askevold som hadde samla inn bilete av kjente kulturpersonar i samtida. Samlinga til Askevold omfatta hovudsakleg bilettypar som maleri, tresnitt og litografi. Anderssen fekk i oppdrag å avfotograferte heile biletsamlinga. Anderssen sine reproduksjonar er i dag å finne ved Billedsamlingen, Universitetsbiblioteket i Bergen i form av 8 store album med namna Norsk Forfatter-Galleri og Norsk Kunstner-Galleri.

 Samlingar etter fotograf Anderssen 
I mai 2010 publiserte Fylkesarkivet i Sogn og Fjordane ei samling med glasplatenegativ etter fotograf Andreas Mathias Anderssen til fri bruk på Flickr Commons. Billedsamlingen ved Universitetsbiblioteket i Bergen og Fylkeskonservatoren i Hordaland har også originalt fotomateriale etter Anderssen i sine samlingar.

 Referansar 

 Litteratur 
Klungnes, Einar (red) (1999), Indre Romsdal på postkort: Fra 1890-åra til 1940, Rauma kommune
Sollied, Ragna (1967), Eldre Bergenske Fotografar, Bergen: Eget forlag.

 Bakgrunnsstoff 
Østevik, Elin (2007), Fotograf Andreas Mathias Anderssen, Kulturhistorisk leksikon, Fylkesarkivet i Sogn og Fjordane 

Fylkesarkivet i Sogn og Fjordane har lagt ut ei samling med fotografi etter Anderssen på Flickr Commons 
Billedsamlingen, Universitetsbiblioteket i Bergen

Kategori:Norske fotografar
Kategori:Folk frå Selje